钦定古今图书集成/明伦汇编/闺媛典/第280卷 > 皇清十三 > 黄端伯继室范氏
## 钦定古今图书集成/明伦汇编/闺媛典/第280卷 > 皇清十三 > 黄端伯继室范氏

按《新城县志》：“范氏，祠部主事黄端伯继室。端伯无子，范从之，于患难中，克完其节。端伯死，奉骸骨归葬于邑之忠孝桥，长斋绣佛，结草庵于麻姑之巅，奉端伯主历三十馀年卒。”

===潘一猷妻黄氏===

按《新城县志》：“黄氏，潘一猷妻。年二十六，夫殁。子二，大琪甫一岁，大璘方弥月，黄抚育教训，艰苦备尝。二子皆补弟子员。县令旌其门。年六十七卒。”